IIT दिल्ली का दावा- वेंटिलेशन रेट को बढ़ाने से वायरस की लाइफ कम होगी
IIT Delhi Researchers On Coronavirus Life Span - IIT दिल्ली के रिसर्चर्स ने एक रिसर्च में पाया कि कमर्शियल बिल्डिंग में एयरकंडीशन सिस्टम को रिडिजाइन करके कोविड के प्रसार को कम किया जा सकता है।
IIT दिल्ली के रिसर्चर्स ने दावा किया है कि रिडिजाइन करके कोरोना को कम किया जा सकता है। रिसर्चर्स ने अपने शोध में पाया कि कमर्शियल बिल्डिंग में एयरकंडीशन सिस्टम को रिडिजाइन करके कोरोना के वायरस को पनपने से रोका जा सकता है। इसके लिए इनडोर स्पेस में वेंटिलेशन रेट को बढ़ाना पड़ेगा।
देश में पिछले कुछ समय से कोरोना केस में काफी इजाफा हुआ है। जैसा कि पता है कि कोविड वायरस हवा से हवा में फैलता है। IIT दिल्ली की तीन सदस्यीय टीम ने इस पर रिसर्च की। फिजिक्स ऑफ फ्लूड्स जर्नल में पब्लिश एक स्टडी में शोधकर्ताओं ने दावा किया है कि फ्लूड फॉर्म के नजरिए से इंफेक्शन की संभावनाओं को तलाशने वाला यह अपने आप में पहला टेस्ट है।
IIT दिल्ली के प्रोफेसर अमित गुप्ता के अनुसार- रिसर्च में पाया गया कि वेंटिलेशन रेट को बढ़ाते ही हवा से हवा में वायरस फैलने से रोका जा सकता है और वायरस की लाइफ भी कम की जा सकती है। वेंटिलेशन रेट एक तरह का इंडिकेटर है, जिस पर ताजी हवा को एक इनडोर स्पेस में लाया जाता है। आमतौर पर इसे एयर स्पेस प्रति ऑवर इंडेक्स से नापा जाता है।
गुप्ता ने बताया कि स्वाभाविक रूप से हवादार स्थानों- जैसे स्कूल या यूनिवर्सिटी जहां वेंटिलेशन रेट कम है, वहां संक्रमित व्यक्ति द्वारा कमरे को खाली करने के बाद भी वायरस घंटों तक मौजूद रह सकता है। ऐसे में संक्रमण के प्रसार से जुड़े जोखिमों को कम करने के लिए वेंटिलेशन रेट बढ़ाने की सिफारिश की जाती है।
रिसर्चर्स में शामिल प्रोफेसर सुप्रीत सिंह बग्गा और एमटेक स्टूडेंट ने SARS-Cov-2 वायरस के एयरोसोल को लेकर एक एक्सपेरिमेंट भी किया। उन्होंने IIT दिल्ली के दो क्लॉसरूम में कुछ लोगों को बिठाकर इसे टेस्ट किया और पाया कि वेंटिलेशन रेट हाई होने पर वायरस की जिंदगी ज्यादा लंबी नहीं रही।